
Comunicat de presă
FINALIZAREA PROIECTULUI
„Proiect Tip - Construire și dotare creșă mare, str. Iuliu Coroianu nr. 46, 
municipul Satu Mare, județul Satu Mare”
Municipiul Satu Mare anunță finalizarea proiectului „Construire și dotare creșă mare, str. Iuliu Coroianu nr. 46, municipul Satu Mare, județul Satu Mare”, investiție realizată în cadrul Planului Național de Redresare și Reziliență (PNRR), prin programul guvernamental de construire creșe „Sfânta Ana”, derulat prin Compania Națională de Investiții -C.N.I. S.A.
Investiția a avut ca obiectiv principal dezvoltarea infrastructurii educaționale destinate antepreșcolarilor din municipiul Satu Mare, prin realizarea unei clădiri moderne, sigure, eficiente energetic și adaptate cerințelor actuale privind educația și îngrijirea copiilor de vârstă antepreșcolară.
Prin implementarea proiectului a fost construită și dotată o creșă de tip mare, cu o capacitate de 110 de copii, asigurându-se spațiile și funcțiunile necesare desfășurării în condiții corespunzătoare a activităților educaționale, de îngrijire, alimentație, odihnă și recreere.
Noua infrastructură cuprinde spații destinate grupelor de copii, dormitoare, grupuri sanitare, spații administrative și tehnice, precum și amenajările exterioare necesare funcționării creșei. Clădirea a fost realizată în conformitate cu cerințele actuale privind siguranța, accesibilitatea și eficiența energetică.
Proiectul contribuie la creșterea accesului familiilor din municipiul Satu Mare la servicii de educație timpurie, prin crearea unor noi locuri în infrastructura antepreșcolară și asigurarea unor condiții moderne pentru dezvoltarea și îngrijirea copiilor.
Impactul investiției este unul important pentru comunitatea locală, noua creșă răspunzând unei nevoi reale privind dezvoltarea serviciilor destinate familiilor cu copii mici.
Beneficiar: UAT Satu Mare
Denumirea proiectului: „CONSTRUIRE CREȘĂ MARE ÎN MUNICIPUL SATU MARE”
Program: Planul Național de Redresare și Reziliență, Componenta 15 - Educație - Construirea, echiparea și operaționalizarea a 110 creșe - Programul guvernamental de construire creșe „Sfânta Ana”
Investiție derulată prin: Compania Națională de Investiții - C.N.I. S.A.
Cod proiect: 31783/07.06.2021
Valoarea totală a proiectului: 23.741.282,11 lei, inclusiv TVA Valoarea contribuției comunitare a proiectului: 18.207.852,38 lei Data începerii proiectului: 03.04.2024
Data finalizării proiectului: 09.06.2026
Finalizarea acestei investiții reprezintă un pas important în dezvoltarea infrastructurii educaționale a municipiului Satu Mare și în asigurarea unor servicii publice moderne și accesibile pentru comunitate.

Conținutul acestui material nu reprezintă în mod obligatoriu poziția oficială a Uniunii Europene sau a Guvernului României.
„PNRR: Fonduri pentru România modernă și reformată!”
https://mfe.gov.ro/pnrr/
„PNRR. Finanțat de Uniunea Europeană – UrmătoareaGenerațieUE”

